สวัสดีครับคุณขอสอบถามครับ เนื่องจากแฟนผมตรวจเจอเนื้องอกที่มดลูก เริ่มจากเธอมีอาการประจำเดือนมาเดือนล่ะ 2 ครั้งครับ แต่ที่ทำการรักษาให้กินแต่ยาคุมและนัดตรวจทุกๆ 3 เดือน ผมเลยเกิดข้อสังสัยว่าไม่จำเป็นต้องกำจัดเนื่องอกหรือครับที่รักษาเค้าบอกว่ายาคุมมันทำให้เนื้องอกดีขึ้น จริงเหรอครับปล.ถ้าลืมกินยาสักวันนึงก็จะมีประจำเดือนมาเล็กน้อยครับ อันนี้เกี่ยวกับเนื้องอกด้วยหรือไม่ครับขอบครับ
สวัสดีค่ะ โดยทั่วไปหากเนื้องอกที่มดลูกมีขนาดเล็ก เช่น มีขนาด 1-2 เซนติเมตร และจากลักษณะทางอัลตราซาวด์ ไม่มีลักษณะของมะเร็ง รวมถึงผู้ป่วยไม่มีอาการผิดปกติ เช่น ไม่มีปวดท้องประจำเดือน ปริมาณเลือดประจำเดือนไม่มาก เป็นต้น ไม่จำเป็นต้องผ่าตัด เพียงแค่ติดตามด้วยอัลตราซาวด์เป็นประจำเท่านั้น แต่หากเนื้องอกมีขนาดใหญ่ เช่น ใหญ่กว่า 5 เซนติเมตร หรือมีอาการผิดปกติ เช่น ปวดท้องประจำเดือนมาก ปริมาณประจำเดือนมาก ประจำเดือนมานานหลายวัน เป็นต้น หรือลักษณะทางอัลตราซาวด์ สงสัยว่าอาจมะเร็งได้ แพทย์ก็จะแนะนำให้ผ่าตัดส่วนการมีประจำเดือนมาบ่อย คือมีระยะห่างระหว่างรอบประจำเดือนน้อยกว่า 21 วัน การทานยาคุมกำเนิดจะช่วยให้ประจำเดือนมาเป็นปกติได้ แต่อาจไม่ได้ทำให้เนื้องอกเล็กลง อย่างไรก็ตาม หากเนื้องงอกมีขนาดเล็ก ก็ยังไม่จำเป็นต้องผ่าตัดออกดังกลาวไปค่ะสำหรับการลืมทานยาเป็นบางวัน ย่อมทำให้ระดับฮอร์โมนในเลือดจากยาคุมกำเนิดลดลง เจึงอาจเกิดผลข้างเคียงคือมีเลือดไหลกะปริดกะปรอยได้ ซึ่งเลือดที่ออกไม่น่าเป็นผลมาจาก้อนเนื้องอกมดลูกค่ะ